**ริลักกูมะ** หรือนิยมทับศัพท์เป็น **รีลัคคุมะ** (ญี่ปุ่น: リラックマ; โรมาจิ: *Rilakkuma*) เป็นตัวละครที่ผลิตโดยซาน-เอ็กซ์ บริษัทญี่ปุ่น และสร้างโดยอากิ ฮนโดะ หลังจากออกจำหน่ายใน ค.ศ. 2003 ริลักกูมะก็ถูกนำแสดงในร้านเครื่องเขียนกับสินค้าที่ผลิตจากบริษัทเดียวกัน เช่นเดียวกันกับคาเฟ่บางแห่ง

การพัฒนา
--------

อากิ ฮนโดะ เคยสร้างตัวละครบางตัว เช่น อามางูริจัง (Amagurichan) และมิกันโบยะ (Mikanbouya) ในตอนนั้น ซาน-เอ็กซ์สั่งให้บุคลากรสร้างหนึ่งตัวละครต่อเดือน หลังจากดูรายการโทรทัศน์เกี่ยวกับหมา ฮนโดะไม่ได้แค่ต้องการหมาอย่างเดียว แต่อิจฉาชีวิตของมัน เพราะเธอยุ่งกับงานตลอดเวลาและอยากพักผ่อนมากกว่านี้ ซึ่งทำให้เธอได้แรงบันดาลใจทำริลักกูมะ โดยเป็นชื่อคำประสมของคำว่า "รีแล็กซ์" (ญี่ปุ่น: リラックス; โรมาจิ: *rirakkusu*; ทับศัพท์: ริรักกูซุ) และ *หมี* (ญี่ปุ่น: 熊; โรมาจิ: *kuma*; ทับศัพท์: คูมะ)

ตัวละคร
-------

ริลักกูมะ ออกจำหน่ายใน ค.ศ. 2003 และปรากฏครั้งแรกในซีรีส์การ์ตูนสี่ช่องชื่อ *ริลักกูมะ เซกัตสึ* (Rilakkuma Seikatsu)ซึ่งกล่าวถึงต้นกำเนิดว่า มันปรากฏตัวในอะพาร์ตเมนต์ของพนักงานออฟฟิศหญิงที่มีชื่อว่าคาโอรุ ซึ่งปรากฏแค่ภาพเงา ริลักกูมะใช้เวลาพักผ่อนทุกวัน ซิปข้างหลังบ่งบอกว่ามันเป็นเครื่องแต่งกาย และยังไม่ทราบร่างจริงของมัน ริลักกูมะมาพร้อมกับตัวละครอื่นในซีรีส์ที่มีบุคลิกภาพของตนเอง

### โคริลักกูมะ

**โคริลักกูมะ** (ญี่ปุ่น: コリラックマ; โรมาจิ: *Korilakkuma*) เป็นหมีขาวใน *ริลักกูมะ เซกัตสึ* โดยปรากฏตัวในอพาร์ตเมนต์ของคาโอรุด้วย และถูกตั้งชื่อโดยคีโรอิโตริ มันมีกระดุมสีแดงบนอกและไม่ได้เป็นหมีจริง ๆ

### คีโรอิโตริ

**คีโรอิโตริ** (ญี่ปุ่น: キイロイトリ; โรมาจิ: *Kiiroitori*) เป็นสัตว์เลี้ยงของโคอารุที่เป็นนกสีเหลืองใน *ริลักกูมะ เซกัตสึ* มันสามารถออกจากกรงตอนไหนก็ได้ และดูแลทั้งริลักกูมะกับโคริลักกูมะ

### ไจโรอิโกงูมะ

**ไจโรอิโกงูมะ** (ญี่ปุ่น: チャイロイコグマ; โรมาจิ: *Chairoikoguma*) เป็นหมีหมาสีน้ำตาลที่ปรากฏตัวใน ค.ศ. 2016เป็นเพื่อนกับผึ้งน้ำหวานที่มีชื่อว่า คุมันบาจิ

การตลาดและการจำหน่าย
--------------------

ริลักกูมะได้มีส่วนร่วมในองค์กร, ตราสินค้า, และคาเฟ่ตัวละครหลายแห่ง

มีซีรีส์สตอปโมชันชื่อ *รีลัคคุมะกับคาโอรุ* เริ่มสตรีมบนเน็ตฟลิกซ์ในวันที่ 19 เมษายน ค.ศ. 2019 ซีรีส์นี้ถูกสร้างที่ Dwarf Studio กำกับโดยมาซาฮิโตะ โคบายาชิ และเขียนโดยนาโอโกะ โองิงามิ ซึ่งให้เสียงคาโอรุในภาษาญี่ปุ่นโดยมิกาโกะ ทาเบะและภาษาอังกฤษโดยลานา คอนดอร์

การตอบรับ
---------

การจำหน่ายริลักกูมะยังคงน้อย จนกระทั่งโด่งดังใน ค.ศ. 2004 เพราะริลักกูมะได้ทำลายการเหมารวมของตัวละครน่ารักว่าต้องกระปรี้กระเปร่า. ในเดือนพฤษภาคม ค.ศ. 2010 จากฐานข้อมูลแบบสอบถามตัวละคร ริลักกูมะ เป็นตัวละครที่โด่งดังในประเทศญี่ปุ่น โดยอยู่ในอันดับ 5

อ้างอิง
-------

1. ↑  ซานรีโอ ประเทศไทย นิยมทับศัพท์ในรูปชื่อนี้ เช่น
2. 1 2 3 4 5 6 7 8 9 10  St. Michel, Patrick (2019-04-18). "Bear essentials: Rilakkuma's adorable stop-motion debut". *The Japan Times*. สืบค้นเมื่อ 2019-05-17.
3. 1 2  子どものインタビュー一覧 コンドウアキ. *Yahoo! Japan* (ภาษาญี่ปุ่น). 2006-11-11. คลังข้อมูลเก่าเก็บจากแหล่งเดิมเมื่อ 2008-12-05. สืบค้นเมื่อ 2008-09-16.
4. 1 2 3 4 5 6  リラックマのこと。. *San-X* (ภาษาญี่ปุ่น). เก็บจากแหล่งเดิมเมื่อ 2015-10-28. สืบค้นเมื่อ 2019-05-17.
5. ↑  Ohanesian, Liz (2010-08-17). "Cute Japanese character Rilakkuma hits Los Angeles with parties at Japan LA, Umami Burger". *LA Weekly*. สืบค้นเมื่อ 2019-05-17.
6. ↑  Pineda, Rafael Antonio (2019-04-16). "Rilakkuma and Kaoru Stop-Motion Anime's Special Video Reveals 'Costume'". *Anime News Network*. สืบค้นเมื่อ 2019-05-17.
7. 1 2  "San-Xネット リラックマ「コリラックマと新しいお友達」テーマ". *San-X* (ภาษาญี่ปุ่น). สืบค้นเมื่อ 2019-05-17.
8. ↑  リラックマがクリスマスツリーに!? リラックマ「森のクリスマスツリーソファぬいぐるみ」サンエックスネットショップ限定受注販売スタート. *PR Times* (ภาษาญี่ปุ่น). 2016-08-26. สืบค้นเมื่อ 2019-05-17.
9. ↑  Savov, Vlad (2009-07-13). "Bandai Rilakkuma netbook suffers from serious supercuteitis". *Engadget*. สืบค้นเมื่อ 2019-05-17.
10. ↑  "リラックマ × TOWER RECORDS CAFE". *Tower Records* (ภาษาญี่ปุ่น). สืบค้นเมื่อ 2019-05-17.
11. ↑  Ogasawara, Haruka (2019-03-06). リラックマバーガーが可愛すぎる。「ジェラート ピケ カフェ」がコラボした理由は？. *Huffington Post* (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ 2019-05-17. สืบค้นเมื่อ 2019-05-17.
12. ↑  "Rilakkuma to Kaoru-san Stop-Motion Anime's Promo, Visual Revealed". *Anime News Network*. May 22, 2018.
13. ↑  "Rilakkuma and Kaoru Stop-Motion Anime Unveils Cast, Trailer, April 19 Debut". *Anime News Network*. November 26, 2018.
14. ↑  Tabuchi, Hiroko (2019-05-14). "In Search of Adorable, as Hello Kitty Gets Closer to Goodbye". *The New York Times*. สืบค้นเมื่อ 2019-05-17.

แหล่งข้อมูลอื่น
---------------

* サンエックスブログキャラ